जोधपुर. अतीत का हिस्सा बन चुकी लग्जरी विंटेज कारें बुधवार को एक बार फिर सुहाने सफर पर निकलीं। मौक़ा था विंटेज कारों की रैली का। इसमें देसी राजाओं की कारें शामिल हुईं। ये सभी कारें करीब एक सदी तक पुरानी हैं।
किनकी कारें हुईं शामिल, क्या था मॉडल
रैली में 1906 से लेकर 1967 मॉडल की रंगबिरंगी कारें थीं। इनमें उम्मेद भवन पैलेस की आॅवरलैण्ड, राॅल्स रॉयस फैंटम 1, मौरिस माइनर, राॅस राॅल्स फैंटम 2, कैडिला, पैकयार्ड, बल्क एट, महाराज दिलीप सिंह की डलहे, महाराज हरि सिंह की जेपस्टर, दलपत सिंह की ड्यूक, ठकुरानी गायत्री सिंह उम्मेद नगर की जगुआर मार्क 5 सहित अजीत भवन की विंटेज कारें रैली में आकर्षण का केंद्र रहीं।
जोधपुर पोलो सीजन के तहत बुधवार को यह रैली पोलो ग्राउंड पहुंची। सबसे आगे पूर्व नरेश गज सिंह अपनी ड्यूक सुपर विंटेज कार चला रहे थे। पोलो ग्राउंड पर सैकड़ों महिलाएं व पुरुष, देशी व विदेशी पर्यटक इन कारों को देखकर रोमांचित थे। लोगों ने कारों के साथ फोटो खिंचवाकर खुद को कारों के पुराने इतिहास से जोड़ा।
1906 से 1967 तक की कारें
एक सदी तक पुरानी कारों की रैली, जब उम्मेद भवन से रवाना हुई तो उन्हें देखने वाले दर्शकों को उस दौर की याद दिला दी। पोलो सीजन के तहत रैली पोलो ग्राउंड पहुंची। सबसे आगे पूर्व नरेश गज सिंह अपनी ड्यूक सुपर विंटेज कार चला रहे थे।
आगे की स्लाइड्स में देखिए इस विंटेज कार रैली की फोटोज।
hin_Deva hin_Deva bho_Deva hin_Deva hin_Deva hin_Deva hin_Deva